Vraj nemáme mať veľké oči.
Danny Weinbaum, zakladateľ štúdia Eastshade Studios, ktorý má na svedomí skvelú exploratívnu adventúru s rovnakým názvom Eastshade, sa pre server Gaming Bolt rozhovoril o novom PlayStatione. Podľa jeho slov majú hráči od novej generácie veľké očakávania a mali by tieto predstavy mierniť.
Weinbaum hovorí, že najväčšou zmenou bude rýchlosť načítavania, čo majú deklarovať SSD disky. "Ostatné veci nebudú nijak zásadné a PlayStation 5 toho veľa nezmení", dodáva. Samozrejme o rýchlosti SSD diskov a spôsobe načítavania sme už toho napísali veľa, takže toto tvrdenie neprekvapuje. Ako dopadnú ostatné veci, tak to ukáže až čas. Čo si myslíte vy?